Cuneiform Tablet Kt m/k 14 (AMMK 1995 148)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-mì-a-bi₄-a ù na-zi qí-bi-ma um-ma a-šur-ma-lik-ma a-na-kam lu-ùḫ-ra-aḫ-šu i-na ší-ik-ri-šu a-na GAL sí-kà-tim iq-bi-i um-ma šu-ut-ma DAM.GÀR ša i-na ḫa-ra-nim e-pu-šu-ni ta-ma-ar ki-ma GAL sí-kà-tim a-wa-tim a-ni-a-tim iq-bi-a-ni um-ma a-na-ku-ma šu-ma ke-na-ma iq-bi a ṣé-er ší-bu-tim lá-áš-pu-ur-ma a-wa-tá a-šar ša-ak-šu-dim lu-ša-ak-ší-du um-ma GAL sí-kà-tim-ma me-er-e a-ta mì-ma lá ta-ša-pá-ar ù kà-sà-am ša {d}a-šùr {d}UTU.UTU ga-ma-li-a ú-šar a-dí eš₁₅-ri-šu iš-tí-a-am a-ḫu-ú-a be-lu-ú-a a-tù-nu ú-za-ku-un áp-té ù a-tù-nu a-ma-kam ší-tam ḫa-ra-num ta-ad-na-am a-dí 4 u₄-me-e a-ta-lá-kam